CELEX: E2019J0011
Language: sl
Date: 2020-12-10 00:00:00
Title: Sodba sodišča z dne 10. decembra 2020 v združenih zadevah E-11/19 in E-12/19 Adpublisher AG proti J in K (Uredba (EU) 2016/679 – Varstvo podatkov - Pravica do vložitve pritožbe pri nadzornem organu – Pravica do učinkovitega pravnega sredstva zoper nadzorni organ – Anonimnost – Stroški, nastali v pritožbenem postopku) 2021/C 113/04

31.3.2021   
            
            
               SL
            
            
               Uradni list Evropske unije
            
            
               C 113/9
            
         
      SODBA SODIŠČA
      z dne 10. decembra 2020
      v združenih zadevah E-11/19 in E-12/19
      Adpublisher AG proti J in K
      
         
            (Uredba (EU) 2016/679 – Varstvo podatkov - Pravica do vložitve pritožbe pri nadzornem organu – Pravica do učinkovitega pravnega sredstva zoper nadzorni organ – Anonimnost – Stroški, nastali v pritožbenem postopku)
         
      
      (2021/C 113/04)
      V združenih zadevah E-11/19 in E-12/19, Adpublisher AG proti J in K – katerih predmet sta ZAHTEVKA, ki ju je Sodišču Efte na podlagi člena 34 Sporazuma med državami Efte o ustanovitvi nadzornega organa in sodišča predložila Lihtenštajnska pritožbena komisija za upravne zadeve (Beschwerdekommission für Verwaltungsangelegenheiten) v zvezi z razlago Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) – je Sodišče Efte v sestavi: predsednik Páll Hreinsson (sodnik poročevalec) ter sodnika Per Christiansen in Bernd Hammermann 10. decembra 2020 izdalo sodbo, katere izrek se glasi:
      
                  1.
               
               
                  Niti Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov niti katera koli druga določba prava EGP ne izključuje razkritja pritožnikovih osebnih podatkov med postopkom na podlagi pritožbe, vložene v skladu s členom 77, ali postopkom na podlagi člena 78(1) navedene uredbe. Vprašanje nerazkritja pritožnikovih osebnih podatkov je treba preučiti ob upoštevanju načel za obdelavo osebnih podatkov iz členov 5 in 6 Uredbe (EU) 2016/679. Nerazkritje se ne bi smelo odobriti, če bi oviralo izpolnjevanje obveznosti iz Uredbe (EU) 2016/679 ali uveljavljanje pravice do učinkovitega pravnega sredstva in ustreznega pravnega postopka, kakor je določena v členu 58(4) in kot je v skladu s temeljno pravico do učinkovitega pravnega sredstva.
               
            
                  2.
               
               
                  Iz členov 77(1) in 57(3) Uredbe (EU) 2016/679 izhaja, da posameznik, na katerega se nanašajo osebni podatki, kadar postane stranka v postopku iz člena 78(1) zaradi pritožbe upravljavca podatkov zoper odločitev nadzornega organa in kadar mu nacionalno pravo avtomatično pripisuje ta status, ne more biti odgovoren za stroške, ki nastanejo v zvezi z navedenim postopkom.